Romans Side 1
Outline: Sin Brought Darkness. Summary of Romans 1-2.
Script Number: 312
Language: Tok Pisin: PNG
Theme: Witchcraft, paganism; Church, Christianity; Obedience; Honor God; Creation; Sin, disobedience
Audience: Animist; Muslim; General; Jewish
Style: Monolog
Genre: Bible Stories & Teac
Sophistication: Simple
Purpose: Pre-evangelism; Teaching
Bible Quotation: Minimal
Status: Publishable
Script Text
Jisas i bin dai pinis long diwai kros, na em i kirap gen long matmat. Jisas i bin tokim ol pren ((poroman)) bilong em olsem: "Yupela mas kisim tok bilong mi i go long olgeta manmeri. Bai ol i ken harim na bihainim mi tru. Yupela givim baptais long ol. Yupela mas skulim ol long olgeta tok bilong mi. Na yupela save, mi, bai mi stap wantaim yupela oltaim tru". (PAUSE)
Ol pren ((poroman)) bilong Jisas i kisim tok bilong Jisas i go long planti ples. Planti manmeri i harim tok bilong ol na ol i bihainim Jisas. Bihain liklik ol i gat planti askim long tok bilong God. Ol i askim olsem: "Wanem, God i gat planti kain rot bilong rausim sin no i gat wanpela rot tasol? Manmeri bilong Jisas, ol i mas mekim wanem kain pasin ((wokabaut)). Wanpela pren ((poroman)) bilong Jisas, nem bilong em Pol, em i raitim pas na bekim askim bilong ol. (PAUSE)
Pastaim Pol i tokim ol long gutpela tok bilong God. Pol i tok olsem: Sapos manmeri nogut i tingting long Jisas na bihainim em, God i ken rausim pasin nogut bilong ol. Jisas yet i bin dai pinis long diwai kros na i baiim pasin nogut bilong yumi olgeta. Olgeta manmeri i bin brukim lo bilong God. Olsem, i stret long God i mekim save long ((krosim)) ol. Planti manmeri i bin sapim diwai na ston na mekim dispela i kamap olsem God bilong ol ((givim biknem long dispela)). Ol i singautim dewel bilong tumbuna, na masalai, na givim biknem long ol. Ol i mekim olsem na ol i tingting ol i gat gutpela (planti) save. Tasol God i tok ol i longlong tru. God yet i bin wokim san na mun na ol sta, na em yet i wokim olgeta samting bilong graun. Ol i givim biknem long ol samting God yet i wokim, tasol, ol i na givim biknem long God. Olgeta manmeri long olgeta hap, ol i save ((tingting)) wanpela God i stap. (God yet i putim dispela save ((tok)) long tingting bilong ol). Tasol, ol i no laik tingting long God. Ol i mekim planti kain pasin nogut. Ol i brukim marit, wokim poisin na sanguma. Ol i pait na kros na kilim man i dai. Ol i tingting long planti kain pasin nogut, na ol i mekim olsem. Olsem God i larim ol long ((no pasim ol, na ol i)) bihainim tingting bilong ol. Tasol, God i kros tru long ol. Ol i no tingting long God, na olsem tingting bilong ol i stap tudak ((kranki)) ((i no stret)). Tasol nau God i laik bai ol manmeri i ken kambek long em. (PAUSE)
Pas bilong Pol i go moa, i tok olsem. Sampela manmeri, ol i save pinis long lo ((tok)) bilong God - tasol, ol i no bihainim. Ol i tok - mipela i manmeri bilong God - tasol ol i no tok tru, ol i no bihainim tok bilong God. Olsem ol manmeri i givim baksait long gutpela tok bilong God. God i gat bikpela kros long ol. Sampela waitman i olsem, na sampela Judaman, na sampela manmeri bilong Niugini tu. Ol i bin harim tok bilong God, tasol, ol i no bihainim. Wanem, yu tingting God i laik helpim sampela manmeri - na sampela manmeri nogat. Nogat. Long ai bilong God ol manmeri i wankain. Tasol manmeri i tingting long God na bihainim tok bilong em God i tingting gut. (PAUSE)
Sapos wanpela man i tok em i man bilong Jisas - tasol em i mekim pisin nogut olsem bipo - dispela pasin i no stret. God i no laik long dispela giaman pasin. Tingting bilong man i mas stap stret ((gutpela)) wantaim God. ((long ai bilong God))
Conclusion: if needed.
Nau - olsem wanem long yu. Tingting bilong yu i stap stret wantaim God? ((long ai bilong God)) - no nogat. Yu tingting long Jisas na bahainim em no nogat?
Sampela manmeri i trai long giamanim ol arapela manmeri; bai ol arapela i ken tingting ol i manmeri bilong Jisas. Ol i go long lotu, na mekim pasin olsem manmeri bilong Jisas - tasol tingting bilong ol i no stret wantaim God ((long ai bilong God)). Olsem, ol i no inap giamanim God. God i lukim pinis tingting bilong ol. Olsem yu no ken mekim dispela giaman pasin. Yu mas tingting long Jisas na bihainim em tru.
Nau yu tanim record - harim dispela tok i go moa.
For recording: Dispela tok i no pinis yet i gat sampela tok moa i kam bihain.
nob_Latn eng_Latn eng_Latn tpi_Latn eng_Latn eng_Latn bam_Latn eng_Latn fra_Latn eng_Latn eng_Latn eng_Latn nno_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn